偈頌十四首  其二
作者：釋印肅
朝代：宋

paragraphs: 大家同受用此且富貴，不妨普菴一穴真風水。
乾坤巽，本無位。
二十四向絕遮欄，非舌頭人云心地。
也無賤，也無貴，眼耳鼻舌通身意。
無限山人不識龍，從前總是虛勞費。
千峰萬峰連不斷，左右逢源無別水。
榮華富貴幾遭埋，益子蔭孫無變己。
驀直下，無忌諱，司馬頭陀沒意智。
隨機設化謾留名，箇箇趁獐失即麂。
更迷己，寒靜清明爭掛紙。
豈知空界現圓融，不顧淺深撈水底。